WESNOTH(6)

NÉV
Harc Wesnoth-ért - körökre osztott stratégiai játék

ÁTTEKINTÉS
wesnoth [OPCIÓ] [ADATELÉRÉS_ÚTVONALA]

LEÍRÁS
A Harc Wesnoth-ért egy körökre osztott stratégiai játék. Győzd le az összes ellenséges vezért egy jól megválasztott csapattal, figyelve közben az aranyra és a falu erőforrásokra! Minden egységnek megvannak a maga erősségei és gyengeségei; ahhoz, hogy nyerj úgy kell vezetned csapataidat, hogy kihozhassák magukból a legjobbat, miközben nem szabad ellenfeleidnek megadni az esélyt, hogy ugyanezt ők is megtehessék. Ahogy az egységek tapasztalatot szereznek, új képességekre tesznek szert, és egyre erősebbé válnak. Játszhatsz a saját nyelveden, sőt akár létrehozhatod a saját egységeidet, csatáidat vagy hadjárataidat. Mérettesd meg képességeidet az okos számítógépes ellenfél ellen, vagy csatlakozz a Wesnoth-ot játszó on-line játékosok nagy közösségéhez.

OPCIÓK

--bpp
    meghatározza az egy képpontra jutó bitek számát. Például: --bpp 32

--compress  <befájl>  <kifájl>
    betömörít egy szöveges WML formátumú mentett állást (befájl) bináris WML formátumba (kifájl).

-d, --debug
    extra hibakeresési információkat jelenít meg és újabb beállításokat engedélyez a parancssori módban (lásd a Wikit a http://www.wesnoth.org/ címen a további információkért a parancssori módról).

--decompress  <befájl>  <kifájl>
    kitömörít egy bináris WML formátumú menetett állást (befájl) szöveges WML formátumba (kifájl).

-f, --fullscreen
    elindítja a játékot teljes képernyős módban.

--fps
    a képernyő sarkában megjeleníti az aktuális fps-t (frames per second-ot, azaz a képernyőfrissítések másodpercenkénti számát).

-h, --help
    megjeleníti a parancssori opciók rövid leírását és kilép.

--log-error="domain1,domain2,...", --log-warning=..., --log-info=...
    beállítja a hibakeresési tartomány szintjét. Az "all" minden hibakeresési tartományra illeszkedik. --log-info megmutat minden üzenetet. --log-warning csak a figyelmeztetéseket (warning) és a hibákat (error). --log-error csak a hibákat (error).

--multiplayer
    elindítja a játékot többjátékos üzemmódban. A --multiplayer opcióval használható egyéb opciókat bővebben lásd lent.

--nocache
    letiltja a játék gyorsítótárát (cache).

--nosound
    elindítja a játékot hangok és zene nélkül.

--path
    kiírja a játék adatkönyvtárának nevét és kilép.

-r, --resolution
    beállítja a képernyő felbontását. Például: -r 800x600

-t, --test
    elindítja a játékot, és betölt egy kis teszt-csatát.

-v, --version
    kiírja a játék verziószámát és kilép.

-w, --windowed
    elindítja a játékot ablakos módban.

OPCIÓK --multiplayer MÓDBAN
A csapat-specifikus többjátékos opciókat <szám>mal jelöljük. Ahol <number> helyére a csapat számát kell beírni. Ez általában 1 vagy 2, de függ a kiválasztott pályán lévő lehetséges játékosok számától.

--era=value
    ezzel az opcióval kiválaszthatod, hogy melyik korszakban szeretnél játszani a "Default" korszak helyett. A korszakot egy azonosíthatóval adhatod meg. A korszakok a data/multiplayer.cfg fájlban vannak leírva.

--nogui
    elindítja a játékot grafikus felhasználói interfész (GUI) nélkül. A --multiplayer opció előtt kell beírnod, hogy a kívánt hatást elérd.

--scenario=value
    kiválaszt egy többjátékos pályát. Az alapértelmezett pálya a "multiplayer_test".

--algorithm<szám>=value
    kiválaszt egy nem szabványos MI algoritmust a csapat irányítására. Rendelkezésre álló értékek: "idle_ai" és "sample_ai".

--controller<szám>=value
    kiválasztja, hogy ki irányítsa a csapatot, lehetséges értékei: "human" és "ai".

--parm<szám>=name:value
    egyéb paramétereket állít be a csapat részére. A paraméter függ a --controller és --algorithm mellett megadott opcióktól. Ez csak azok számára hasznos, akik saját MI-t készítenek (ez még nincs teljesen dokumentálva).

--side<szám>=value
    kiválaszt egy fajt az aktuális korszakból a csapat számára. A fajt egy azonosító alapján lehet kiválasztani. A fajok a data/mutliplayer.cfg fájlban vannak leírva.

SZERZŐK
Írta: David White <davidnwhite@comcast.net>.
Szerkesztették: Nils Kneuper <crazy-ivanovic@gmx.net> és ott <ott@gaon.net>.
Ennek a dokumentumnak az eredetijét Cyril Bouthors <cyril@bouthors.org> írta. Magyarra forította: Gilluin (gilluin@citromail.hu).
Látogasd meg a hivatalos honlapot: http://www.wesnoth.org/

COPYRIGHT
Copyright © 2003 David White <davidnwhite@comcast.net>
Ez egy szabad szoftver; terjeszthető illetve módosítható a GNU Általános Közreadási Feltételek dokumentumában leírtak szerint -- 2. vagy későbbi verzió --, melyet a Szabad Szoftver Alapítvány ad ki. Ez a program abban a reményben kerül közreadásra, hogy hasznos lesz, de minden egyéb GARANCIA NÉLKÜL, az eladhatóságra vagy valamely célra való alkalmazhatóságra való származtatott garanciát is beleértve.

LÁSD MÉG
wesnoth_editor(6), wesnothd(6)